Asociația de Dezvoltare Intercomunitară pentru Transport Public București – Ilfov (TPBI) aplică noi măsuri de fluidizare a traficului și de creștere a atractivității transportului public.
Astfel, începând de sâmbătă, 16.03.2024, autobuzele liniilor 112, 205, 301, 330 și 605, precum și cele ale liniei de noapte N119 vor circula pe calea de rulare a tramvaielor de pe Bulevardul Aerogării, până la Str. Neagoe Vodă.
Potrivit dispozițiilor TPBI, autobuzele liniilor 112, 301, 330 și N119 vor circula pe calea de rulare a tramvaielor de pe Bd. Aerogării, numai pe sensul spre Șos. Bucureşti-Ploiești, de la intersecția cu Str. Nicolae Caranfil până la Str. Neagoe Vodă, iar autobuzele liniei navetă 605 vor circula pe calea de rulare a tramvaielor pe ambele sensuri,pe aceeași porțiune. Linia 205 va funcționa pe calea de rulare a tramvaielor, pe sensul spre Șos. București-Ploiești, doar de la intersecția cu Bd. Ficusului până la Str. Neagoe Vodă.
Pe traseul modificat, autobuzele liniilor 112, 301, 330 și N119 (pe sensul spre Șos. București – Ploiești) și 605 (pe ambele sensuri) vor opri în stațiile de la peronul liniei de tramvai "Apicola" și "Piața Băneasa", iar vehiculele liniei 205 vor efectua (pe sensul spre Șos. București – Ploiești) stația de la peron "Piața Băneasa"